Document ID: /roh_data/filtered/Bilingualer_Corpus_interleaved-it-rm.jsonl.gz/199

This is a text translated from Italian to Rumantsch Grischun.
Il frutteto, caratteristico elemento paesaggistico e spazio prezioso nella natura!

I frutteti di alberi ad alto fusto sono un patrimonio culturale creato e curato dalle famiglie contadine. Nel Cantone montuoso dei Grigioni, con la fioritura primaverile, i frutti e i colori delle loro foglie in autunno, gli alberi da frutto ravvivano e contraddistinguono il paesaggio delle regioni a fondo valle, quali quella delle cinque Giurisdizioni, la zona di Maienfeld, la Prettigovia inferiore, Gruob e la Domigliasca. Fino all'inizio del secolo queste zone erano rinomate per la produzione di frutta, che ogni anno forniva interi treni merci per l'esportazione. La frutta dei Grigioni, ritenuta una leccornia, era richiesta anche dagli ospiti delle località di villeggiatura più rinomate. Oggi solo una minima parte degli ingredienti caratteristici della torta di noci e del pane di pere, specialità tipiche dei Grigioni, proviene dal medesimo Cantone.

Negli ultimi decenni il numero di alberi da frutto ad alto fusto è diminuito del 70% in tutta la Svizzera, e in questo nemmeno i Grigioni costituiscono un'eccezione. Nel 1951 il Cantone contava ancora quasi 300'000 alberi da frutto, mentre oggi ve ne sono ancora 40'000 - 50'000 e la tendenza è ancora in calando. Dal punto di vista economico, oggigiorno molti alberi da frutto non sono più redditizi. La raccolta della frutta da alberi ad alto fusto richiede infatti molto tempo e non è esente da pericoli. Inoltre, perché gli alberi diano un buon raccolto, occorre potarli regolarmente. Di fronte a questi costi, si preferisce abbatterli. Ma così facendo si impoverisce non soltanto il paesaggio ma si finisce col perdere anche un patrimonio culturale di lunga data. Rischia infatti di scomparire un tipico elemento paesaggistico.

Adesso la coltura di alberi da frutto ad alto fusto si regge in gran parte sull'idealismo dei coltivatori. Di generazione in generazione, i frutteti sono stati piantati e curati, e introdotte nuove specie adatte al clima locale. Si stima che in Svizzera vi siano più di 3000 specie di frutti. Solo in Domigliasca sono state individuate fino ad ora circa 100 specie di mele e 40 specie di pere, dai nomi melodiosi e altisonanti quali "Fraurotacher", "Minister von Hammerstein", "Himbeerapfel", "Kaiser Wilhelm", "Schöner von Nordhausen", "Celerina" o "Verzückung". Ogni specie ha la sua caratteristica, quali la maturazione precoce o tardiva, l'adattamento all'altitudine. Le specie si distinguono anche in base al loro uso: frutta da tavola, frutta da cuocere o da seccare, o adatta per fare il sidro. Tuttavia, negli impianti moderni caratterizzati da alberi a basso fusto, che abbondano anche nei Grigioni, è possibile coltivare relativamente poche specie di frutta.

Nei frutteti tradizionali non c'è solo una gran varietà di frutti ma vi trovano il loro habitat naturale anche numerose piante e animali. Dove la coltivazione della terra non è intensiva o lo è solo in minima parte, trovano nutrimento numerosi insetti di grande utilità, tra cui diversi coleotteri e imenotteri (coccinelle, icneumonidi, crisopidi, sirfidi). Questi a loro volta attirano i pipistrelli e molti altri uccelli, alcuni dei quali sono molto rari: prispoloni, codirossi, picchi verdi, picchi rossi minori, torcicolli e upupe sono tipici dei frutteti di alberi ad alto fusto.

Come i boschi, anche i frutteti hanno un effetto positivo sulle condizioni climatiche locali, svolgendo un'azione protettiva contro gli influssi di forti venti e precipitazioni. Impediscono inoltre l'erosione di pendii ripidi e culture a terrazza. In estate offrono un piacevole riparo ombroso per le persone e per gli animali al pascolo.

Poiché i frutteti erano sorti per la gran parte vicino alle fattorie, oggi si trovano spesso in aree edificabili. A causa della continua edificazione ogni anno scompaiono un gran numero di alberi da frutto. In seguito alla forte meccanizzazione dell'agricoltura, gli alberi sono diventati in molti casi un ostacolo. A tutti coloro che hanno un frutteto la Confederazione paga 15 franchi all'anno per ogni albero. Questa sovvenzione tuttavia è troppo modesta per costituire un serio incentivo al mantenimento degli alberi esistenti e tanto meno per favorire l'impianto di nuovi frutteti.

Nell'ambito di diversi progetti, in alcune zone del Cantone negli ultimi anni sono stati piantati degli alberi. In Domigliasca, a Trin, Trimmis e Malans questi progetti sono sovvenzionati in misura determinante dal Fondo svizzero per il paesaggio, che è stato istituito dalla Confederazione nel 1991, anno del giubileo, per la conservazione dei paesaggi culturali.

Sulla base di queste esperienze, l'ufficio di agricoltura insieme all'ufficio per la cura del paesaggio e la protezione della natura hanno messo a punto un vademecum ad uso degli agricoltori, delle associazioni e dei Comuni, in cui sono esposti circa 60 modi per la conservazione dei frutteti di alberi ad alto fusto presenti nel Cantone. La pubblicazione comprende anche un elenco delle specie più adatte per le zone situate a diverse altitudini. Sono forniti inoltre molti indirizzi di uffici competenti, associazioni o persone già esperte per quanto riguarda la crescita e la cura di alberi da frutto ad alto fusto. Gli interessati possono richiedere o ritirare il vademecum presso l'Ufficio per la cura del paesaggio e la protezione della natura, Rohanstrasse 5, 7000 Coira, al prezzo di fr. 15.-- a copia.

Organo: Ufficio di agricoltura e Ufficio per la cura del paesaggio e la protezione della natura dei Grigioni

Fonte: it Ufficio per la cura del paesaggio e la protezione della natura

Data: 04.05.1999

Il curtin - in element marcant en la cuntrada ed in impurtant spazi da viver!

Curtins cun plantas autas èn in bain cultural che vegn creà e tgirà da las famiglias da purs. En il chantun da muntogna Grischun marcan els cun lur flurs da primavaira, lur fritgs e lur colurs d'atun la cuntrada da las regiuns pli bassas sco il Signuradi, ils Tschintg Vitgs, il Partenz inferiur, la Foppa e la Tumleastga. Quests territoris èn stads impurtants producents da fritga fin a l'entschatta da quest tschientaner ed han exportà onn per onn entirs trens plain fritga a l'exteriur. Er tar ils giasts en ils enconuschents lieus da cura era la fritga grischuna retschertgada sco delicatessa. Oz deriva be pli ina pitschna part dals products primars per la turta da nusch grischuna ed il paun cun pera grischun dal Grischun.

Ils davos decennis è sa reducì en l'entira Svizra l'effectiv da pumera auta per var 70 pertschient ed il Grischun n'è betg in'excepziun. 1951 han ins dumbrà en il chantun anc prest 300'000 pumers auts, oz èn quai anc 40'000 fin 50'000 e la tendenza sa diminuescha vinavant! Numerus curtins cun plantas autas n'èn oz probablamain betg pli interessants economicamain. La racolta da la fritga da plantas autas dumonda bler temp e n'è betg senza privel. Per che las plantas produceschian in retgav cumplain, ston ellas vegnir tagliadas regularmain. Perquai vegnan las plantas smerschas. Uschia na daventa be la cuntrada pli povra, mabain i va a perder er in vegl bain cultural. In element tipic da la cuntrada cultivada purila smanatscha da sparir.

La cultivaziun da pumera auta sa basa ozendi per gronda part sin l'idealissem dals cultivaturs e da las cultivaturas. Curtins èn vegnids plantads e tgirads sur generaziuns e novas spezias adattadas al clima local èn vegnidas tratgas. Il dumber da las spezias da fritga vegn stimà per la Svizra sin passa 3000. Be en la Tumleastga èn vegnidas definidas fin oz var tschient spezias da maila e quaranta da pera. Questas spezias han bels nums sco Fraurotacher, Minister da Hammerstein, Mail d'ampuauna, Imperatur Wilhelm, Bel da Nordhausen, Schlarigna u Extasa. Mintga spezia ha sias qualitads sco ina madiranza tampriva u tardiva, in'adattaziun a lieus pli auts u ch'ella sa distingua da las autras spezias areguard sia adattaziun sco fritga da maisa, da cuschinar, da setgentar u da mailada. En curtins cun plantas bassas, che s'augmentan er en il Grischun, pon ins dentant trair be relativamain paucas spezias.

En curtins tradiziunals n'èsi betg mo da chattar ina varietad da spezias da fritga, mabain er bleras plantas e blers animals èn qua da chasa. En cas d'ina cultivaziun extensiva u pauc intensiva dal prau chattan lur nutriment er numerus insects, tranter quels er blers insects utils sco il bau da noss Segner, vespras satiglias e mustgas dal vel verd e ballantschantas. Quests insects attiran utschels mezmieur e blers utschels per part fitg rars. Il pivet da guaud, la cuacotschna da curtin, il pitgalain verd, il pitgalain pitschen, il volvachau ed il cot da matg èn abitants tipics da curtins cun plantas autas.

Ils curtins cun plantas autas han, sumegliantamain al guaud, in effect positiv sin las relaziuns climaticas localas. Els protegian cunter ferms vents e daratgas ed impedeschan l'erosiun dal terren sin spundas taissas e sin terrassas cultivadas. La stad porschan els agreablas plazzas a la subriva per muvel ed umans.

Perquai ch'ils curtins èn vegnids plantads per gronda part en la vischinanza dals bains, sa chattan els oz savens en la zona da construcziun. Tras l'activitad da construcziun svaneschan annualmain numerus pumers. En l'agricultura èn las plantas savens in impediment per la cultivaziun cun maschinas. Als cultivaturs da curtins paja la confederaziun annualmain 15 francs per planta. Questa contribuziun è dentant memia pitschna, per promover il mantegniment dal curtin u schizunt la plantaziun da novs pumers.

En il rom da differents projects èn vegnids plantads ils davos onns en tscherts territoris dal chantun novs pumers. En la Tumleastga, a Trin, Trimmis ed a Malans vegnan sustegnids quests projects a moda decisiva dal fond cuntrada svizra (FCS). Il fond cuntrada svizra è vegnì endrizzà l'onn da giubileum 1991 da la confederaziun per mantegnair las cuntradas cultivadas.

Sa basond sin questas experientschas han l'uffizi d'agricultura e l'uffizi per la tgira da la cuntrada e la protecziun da la natira creà cuminaivelmain in med auxiliar da lavur per purs, uniuns e per vischnancas, che demussa var 60 vias per mantegnair ils curtins cun plantas autas en il chantun. Il med auxiliar da lavur cuntegna er ina glista da spezias ch'èn adattadas per la plantaziun en lieus pli auts. Numerusas adressas pussibiliteschan in contact cun ils uffizis cumpetents, cun autras uniuns e cun persunas ch'han gia fatg experientschas cun la promoziun e la tgira da pumers auts. Il med auxiliar da lavur po vegnir retratg tar l'uffizi per la tgira da la cuntrada e la protecziun da la natira, Rohanstrasse 5, 7000 Cuira, e quai per il pretsch da 15 francs.

Gremi: uffizi d'agricultura ed uffizi per la tgira da la cuntrada e la protecziun da la natira dal Grischun

Funtauna: rg uffizi per la tgira da la cuntrada e la protecziun da la natira

Data: 04.05.1999